Квалификациите за Европейското първенство по футбол 2004 се провеждат от 7 септември 2002 до 19 ноември 2003 г. Петдесет от тогавашните петдесет и два национални отбора на страните членки на УЕФА се съревновават за 15 места във финалния турнир на Евро 2004. Домакинът на първенството получава правото да се класира автоматично за финалите, а отборът на Казахстан не взема участие, тъй като футболната федерация на тази страна се е присъединила към УЕФА след изтеглянето на жребия за квалификационните групи.